Long Bahar

Long Bahar (; sebagai Raja Tuan Besar Long Baha Ibni Almarhum Datu Pengkalan Tua Wan Daim Ibni Wan Nik Ibrahim (Po Ibrahim) Ibni Nik Mustafa (Po Rome) Ibni Wan Abul Muzaffar Waliyullah   ialah pemerintah kerajaan Kelantan yang berpusat di Kota Jembal (Kedai Lalat) dari 1721 hingga 1733.

Baginda merampas pemerintahan negeri Kelantan daripada dinasti Jembal dan memulakan pemerintahan dinasti Po Rome. Dinasti Po Rome kekal memerintah Kelantan sehingga ke hari ini.

Po Rome atau Nik Mustafa merupakan raja Kerajaan Campa, yang memerintah dari 1627 sehinggalah baginda mangkat pada tahun 1651 berpusat di Panduranga. Anakanda baginda Wan Nik Ibrahim dan cucunda baginda Wan Daim juga merupakan raja Champa.

Long Bahar merupakan datuk kepada Long Yunus Bin Long Sulaiman. Baginda juga merupakan bapa saudara kepada Long Gaffar Bin Long Nik Bin Datu Pengkalan Tua Wan Daim Bin Wan Nik Ibrahim Bin Nik Mustafa (Po Rome).

Long Gaffar dan Long Yunus kemudiannya menjadi pemerintah Kelantan Timur dan Kelantan Barat. Keturunan bapa sepupu dan anak sepupu ini kemudiannya mencetuskan perang saudara yang dahsyat dan berpanjangan di Kelantan. Kemenangan berpihak kepada keturunan Long Yunus yang meneruskan legasi dinasti Po Rome sehingga ke hari ini.

Asal
Baginda berasal dari Patani yakni anak Datu Pengkalan Tua yang menjadi Raja Jambu, Patani. Baginda kemudiannya merantau ke Kelantan serta telah berkahwin dengan Raja Pah puteri Sultan Umar yang memerintah Kelantan ketika itu yang berpusat di Kota Jembal. Hasil perkahwinan antara Long Bahar dan Raja Pah telah beroleh lima orang putera iaitu Tuan Kundur yang berpangkat Raja Muda (Raja Muda Kota Seneng), Tuan Nik Junuh (Sultan Haji Yunus Patani), Tun Raja Ali, Tuan Che Wook (Raja Neng Hitam Kota Seribung), Long Nik Halus (Raja Bongsu) serta seorang puteri iaitu Tuan Lipoh bergelar Tuan Puteri Balai Kuning (isteri kepada Sultan Along Yunus Patani).

Sebelum itu, baginda telah pun mempunyai seorang isteri di Patani (sesetengah sumber menyebut isterinya adalah raja perempuan Patani bernama Raja Mas Jayam) dan beroleh dua orang anak dengan seorang puteri bernama Tuan Melor (Tuan Puteri Kembang Bunga) dan seorang Putera bernama Long Nik (Long Sulaiman).

Menaiki Takhta
Baginda memerintah Kelantan berpusat di Kota Jembal selama 12 tahun iaitu bermula pada tahun 1721 hingga kepada mangkat pada tahun 1733. Baginda menjadi Raja pemerintah Kelantan bergelar Raja Tuan Besar dengan isteri baginda iaitu Raja Pah sebagai Permaisurinya. Kenaikan baginda sebagai Raja pemerintah Kelantan adalah berikutan kemangkatan Sultan Umar dan penyerahan takhta kerajaan oleh kekanda iparnya iaitu Raja Kecil Sulung  Minden Rashid putera kepada Sultan Umar Bin Raja Sakti pada tahun 1721. Ini menimbulkan tentangan dan kesedihan bagi pihak dinasti Jembal iaitu  Raja Ngah Udang,  Raja Sakti II dan Raja Nah/Aminah/Zhaminah akibat ketamakan adinda bongsu mereka Raja Pah.

Namun, menjelang tahun 1725, berikutan kemangkatan Raja Kecil Sulung  Minden Rashid, berlaku perebutan kuasa pula di antara baginda dengan Raja Abdul Rahman yang merupakan putera kepada Raja Kecil Sulung Minden Rashid yang menuntut hak keatas takhta pemerintahan Kelantan bagi dinasti Jembal. Kesudahannya, isteri baginda iaitu Raja Pah telah berjaya memperoleh sokongan kuat dengan mempengaruhi para pembesar negeri melalui komplot bersama besannya iaitu Bendahara Tuan Dagang.

Sebelum itu, pada tahun 1684, baginda membina Istana Seneng (terletak di sebelah hulu berhampiran dengan Kota Jembal) dan tinggal di sana. Kemudian, pada tahun 1702, baginda membina pula sebuah kota di Kubang Labu (Wakaf Bharu kini), dikenali sebagai Kota Kubang Labu. Apabila baginda dilantik sebagai raja pemerintah Kelantan di Kota Jembal, Kota Kubang Labu diserahkan baginda kepada Long Sulaiman, anakanda baginda dengan isteri baginda di Patani.Saad Shukri bin Haji Muda. (1971). Detik2 Sejarah Kelantan. Kota Bharu: Pustaka Aman Press. manakala Kota Seneng pula diserahkan kepada Raja Muda Tuan Kundur, anakanda baginda dengan Raja Pah di Jembal sebagai Raja Muda Kota Seneng.

Kemangkatan

Baginda mangkat pada tahun 1733 dan dipercayai dimakamkan di Kampung Tok Ku, Kedai Lalat, Kota Bharu. Namun terdapat sumber yang lebih tua mengatakan baginda telah dimakamkan di Langgar Buruk sebelah hilir Lorong Gajah Mati Kota Bharu yang mana bentuk binaan makamnya menyamai dengan makam anakndanya Long Sulaiman bin Long Bahar.

Nota kaki

{| align=center 

Kategori:Kematian 1733
6
Kategori:Sultan dan pemerintah Kelantan abad ke-18